Қува туман «Раста савдо комплекси » акциядорлик жамиятининг Ижро этувчи органи рахбарини ёллаш тўғрисида.

**МЕХНАТ ШАРТНОМАСИ**

Кува туман «Раста савдо комплекси» акциядорлик жамиятининг Низоми асосида иш берувчи 2022 йил 24 июнь кунги ўтказилган жамият акциядорларининг навбатдаги умумий йигилиши раиси вилоят бозорлар уюшмаси савдо ташкилий бўлимининг бошлиғи И.Ташбаев кейинчалик «Жамият» деб юритилади ва иккинчи томонидан Иминчаев Абдукаюмжон Абдубаннопович Қува туман «Раста савдо комплекси» акциядорлик жамиятининг бошкаруви раиси деб юритилади, қуйидагилар асосида мехнат шартномасини туздилар.

**1. Умумий коидалар.**

1.1 А.Иминчаев Кува туман «Раста савдо копмлекси» акциядорлик жамиятининг рахбарлик ижро этувчи органига бошкаруви раиси лавозимига ишга қабул қилинади.

1.2.Шартнома асосий иш жой бўйича шартнома хисобланади.

1.3.Шартнома бошланиши 2022 йил «24» июндан - тамомланиши 2025 йил «24»июн ойига қадар, уч йил муддатга (навбатдаги умумий йиғилиш ўтказилгунга қадар)

1.4.Шартномани муддати тугагандан сўнг мехнат шартномаси янги муддатга тузилиши мумкин. Мехнат шартномаси навбатдаги янги муддатга тузилаётганда унинг шартлари мазкур мехнат шартномаси шартларидан фарқ қилиши мумкин.

1.5. Мехнат шартномаси буйича А.Иминчаев Қува туман «Раста савдо комплекси» акциядорлик жамиятининг бошқаруви раиси лавозими мажбуриятларини бажаришини ўз зиммасига олади.

1.6. «Жамият» бошкаруви раиси ишлаши учун зарур булган шарт-шароитлар билан таъминлаш, иш хаққи тўлаш ва ижтимоий маиший шарт-шароитлар яратиш ва қонунчилик доирасида мехнат шартномасига мувофиқ имтиёзлар бериш мажбуриятини олади.

1.7. Бошқарув ўз фаолиятида амалдаги қонун хужжатларига, жамият уставига, жамиятнинг умумий йигилиши ва жамият кузатув кенгаши қарорига амал қилади.

1.8. Бошкарув раиси ўз хуқуқларини амалга ошириш ва мажбуриятларни бажаришда бозор манфаатлари йулида иш кўрилиш ва жамиятга нисбатан ўз вазифасини халол ва оқилона бажариши керак.

  **2. Бошкаруви раиси мажбуриятлари.**

Бошкаруви раиси мажбуриятларга мажбур :

2.1. Ўз ваколати доирасида бозор фаолиятини самарали ва барқарор ишлашини таъминлаш ва рахбарлик қилиш, фақат акциядорларнинг умумий йиғилиш ва кузатув кенгаши ваколатига киритилган масалалар бундан мустаснодир.

2.2. Акциядорлар умумий йиғилиши ва кузатувчи кенгаши қарорларини бажарилишини ташкил этиш.

2.3.Жамиятни ривожлантириш дастурлари ва бизнес-режаларни ишлаб чикишга рахбарлик килиш, уларнинг бажарилишини ташкил этиш ва назорат килиш.Акциядорлар йиғилишига ва жамиятнинг кузатув кенгашига йиллик бизнес режа бажарилишини бориши тўғрисида чораклик хисоботларни, шунингдек ўз ваколатига тегишли бўлган ишларнинг холати тўғрисидаги ахборотларни белгиланган муддатларда тақдим этилишини ташкил қилиш.

2.4. Жамиятда бухгалтерия хисоби ва хисоботи ташкил этилишини, унинг зарур холатда бўлиши ва ишончлилигини таъминлаш, йиллик хисобот ва бошка молиявий хисоботларнинг тегишли органларга, жамият фаолияти тўғрисидаги маълумотларнинг ўз вақтида тақдим этишни таъминлаш.

2.5.Давлат статистика хисоботларини тўлилигини ва уларнинг тегишли органларга ўз вақтида тақдим этилишини таъминлаш.

2.6.Жамият тузган шартнома мажбуриятларини бажарилишини таъминлаши.

2.7.Бозор фаолиятини ривожлантириш учун зарур булган микдорда фойда олинишини таъминлаш.

2.8. Бозор фаолиятида қонунчилик доирасида иш ташкил қилиш ва Вазирлар Махкамаси хамда Вилоят Хокими томонидан чикарилган қарорларини бажарилишини таъминлаш.

2.9. Бозор маъмуриятини малакали кадрлар билан таъминлаш, жамият ходимларининг билимлари, малакалари, тажрибалари ва кобилиятларидан тўлик фойдаланиш юзасидан чора-тадбирлар кўриш.

2.10.Жамият коллегиал ижро этувчи органи мажлиси ўтгазилишлигини таъминлаш ва жамият номидан хужжатларнива ижро этувчи орган йиғилишлари баёнларини имзолаш.

2.11. Ўз ваколатларига кирувчи ишлар тўғрисидаги ахборотни акциядорлар йиғилишларга ва кузатувчи кенгашга белгиланган муддатда тақдим этиш.

2.12. Кузатувчи кенгаш билан узоқ муддат давом этадиган хизмат сафарини ва таътиллардан фойдаланиш вақтини келишиб олиш, у узоқ вақт бўлмаганда унинг вазифаларини бажарувчи шахс тўғрисида кузатувчи кенгашни хабардор қилиш.

2.13. Жамоа музакарларида иш берувчининг вакиллари қатнашишини таъминлаш

2.14. Жамият фаолиятида қонунийликни таъминлаш

2.15. Жамият тафтиш комиссияси ва аудиторлик корхонаси аудиторига унинг талабларига кўра жамият молия-хужалик фаолияти тўғрисидаги хужжатларни тўсиқларсиз тақдим этилишини таъминлаш.

2.16. Жамият ёки тижорат сири хисобланган ахборотнинг жамият ходимлари томонидан сақланишини таъминлаш.

 **3. Жамиятнинг мажбуриятлари.**

 Жамият қуйидагиларга мажбур:

3.1. Қонун, жамият устави ва мазкур мехнат шартномаси билан бошқаруви раиси ваколатига киритилган фаолиятига аралашмаслик.

3.2. Мехнат шартномаси шартларига оғишмай амал қилиш.

3.3. Бошқарув раиси ўз мажбуриятларини самарали бажарилиши ва хуқуқларини амалга ошириш учун зарур воситалар ва материаллар билан таъминлаш.

 **4. Бошқарув раиси хуқуқлари.**

4.1.Қонун, жамият Устави ва мазкур мехнат шартномаси билан унинг ваколатига киритилган фаолиятига рахбарлик қилишига доир барча масалаларни мустақил равишда хал этиш.

4.2. Жамият номидан ишончномасиз иш кўриш, шу жумладан бошқа ташкилотлар ва оргалар билан ўзаро хамкорликда унинг счетлар очиш, битишувлар тузиш.

4.3. Жамият тузилмасини ва штат жадвалини тасдиқлаш, ходимлар билан шартнома тузиш ва бекор қилиш.

4.4.Жамият ходимларини рағбатлантириш.

4.5. Жамият ходимларидан ички тартиб қоидалари,жамиятда амалда бўлган бошка коидаларнинг, шунингдек, мехнат шартномаси бажарилишини талаб қилиш, Жамият ходимлари томонидан мехнат интизоми бузилган холларда жамият ходимларига нисбатан интизомий жазо чораларини қўллаш.

4.6. Ўз ваколатига кирувчи айрим масалаларни хал этишни бошка мансабдор шахсларга, бошқарув раиси ўринбосарларига ва таркибий бўлинмаларнинг рахбарларига топшириш.

 **5. Жамиятнинг хуқуқлари.**

Жамият куйидаги хуқуқларга эга:

5.1. Бошқаруви раиси амалдаги қонун хужжатларига, жамият уставига, акциядорларнинг умумий йиғилишлари ва жамият кузатув кенгаши қарорларига риоя этишни назорат қилиш.

5.2. Бошқаруви раиси мазкур мехнат шартномаси бўйича мажбуриятларни халол ва тўла хажмда бажарилишни талаб этиш.

5.3. Бошкаруви раисини рағбатлантириш ёки интизомий жазо бериш.

**6.Мехнатга хак тулаш. Таътил бериш ва**

**бошкарув раисининг ижтимоий маиший таъминоти.**

 Мазкур мехнат шартномасида назарда тутилган мажбуриятларни бажарганлиги учун бошқаруви раисига:

6.1. Жамият бошкарув раисига штатлар жадвали асосида ойлик иш хаққи тўланади.

6.2. Йиллик таътилга чиқилганда иш хаққининг бир ойлик микдорида моддий ёрдам кўрсатилади.

6.3.Бошқаруви раисига муддати 24 иш куни бўлган хар йилги хақ тўланадиган таътил белгилланади.

6.4. Мазкур мехнат шартномаси муддатидан олдин бекор килинганида жамият кузатув кенгаши томонидан бошқарув раисига ишдан бўшатиш нафақаси тўлаш тўғрисида қарор қабул килиши мумкин. Нафака тўлаш шартлари ва унинг микдори жамият кузатув кенгаши томонидан белгиланади.

**7.Мехнат шартномасининг бошка шартлари.**

7.1. Бошқаруви раиси ўзининг айбли харакатлари, ёки харакатсизлиги билан жамиятга етказилган зарар учун Ўзбекистон Республикасини мехнат кодексида ва бошка қонун хужжатларида назарда тутилган тартибда жавоб беради.

7.2. Мехнат шартномасига ўзгартириш ва кўшимчалар киритиш томонларнинг келишувига кўра ёзма холдаги қўшимча келишуви билан расмийлаштиради.

7.3. Мехнат шартномасига доир низолар, амалдаги конун хужжатларида белгилланган тартибда хал этилади.

**8. Мехнат шартномасини тўхтатиш.**

8.1. Мехнат шартномаси унинг муддати тугаши билан тўхтатилади.

8.2. Бошкаруви раиси томонидан:

- мазкур мехнат шартномаси бўйича мажбуриятлар у томонидан тўлиқ хажмда бажарилишига тўскинлик қилувчи касаллик ёки ногиронлик холларида.

-Мазкур мехнат шартномаси бўйича мажбуриятлар «Жамият» томонидан бузилган холларда.

-Бошка узрли сабабларга кўра муддатидан олдин бекор қилиниши мумкин.

 8.3. «Жамият» томонидан:

- Ўзбекистон Республикаси мехнат кодексида назарда тутилган асосларга кўра.

- Кузатувчи кенгаши қарорига кўра.

- Улушдорларнинг умумий йиғилиши қарорига кўра.

Мазкур шартнома бир хил юридик кучга эга булган икки нусхада тузилди.

Биринчи нусха жамиятда, иккинчиси Кузатув кенгашида сақланади.

Қува туман “ Раста савдо комплекси” Қува туман “ Раста савдо комплекси”

акциядорлик жамияти кузатув акциядорлик жамияти

кенгаши раиси: бошқарув раиси:

\_\_\_\_\_\_\_\_\_\_\_\_\_\_\_\_\_\_ И.Ташбаев \_\_\_\_\_\_\_\_\_\_\_\_\_\_\_ А.Иминчаев